राख का बादल 400KM लंबा, 10 हजार साल में 60 बार ये ज्वालामुखी फटा
Shiveluch Volcano In Russia's Kamchatka Erupts रूस का सबसे एक्टिव ज्वालामुखी मंगलवार को 16 साल के बाद  फटा गया। शिवेल्चु नाम के इस ज्वालामुखी के फटने से उठा धुएं का गुब्बार 10 किलोमीटर की ऊंचाई तक गया।
रूस का सबसे एक्टिव ज्वालामुखी मंगलवार को 16 साल के बाद फटा गया। शिवेल्चु नाम के इस ज्वालामुखी के फटने से उठा धुएं का गुब्बार 20 किलोमीटर की ऊंचाई तक गया। जिससे रूस के कामाच्का पेनिनसुला में काफी समय तक एयर ट्रैफिक को बंद रखना पड़ा।
रॉयटर्स की रिपोर्ट के मुताबिक ज्वालामुखी के फटने से उड़ी राख पश्चिम में 400 किलोमीटर और दक्षिण में 270 किलोमीटर तक फैल गई। वहीं इससे उठा धुंआ 1 लाख 8 हजार स्क्वेयर किलोमीटर में फैला, जो अभी भी फैलता जा रहा है। वोल्केनो फटने के कई वीडियो सोशल मीडिया पर वायरल हो रहे हैं। 
10 हजार साल में केवल 60 बार फटा है ये वोल्केनो
ज्वालामुखी के असर से लोगों को बचाने के लिए स्थानीय प्रशासन ने 6 हजार किलोमीटर तक के इलाके के सभी स्कूलों को बंद कर दिया। लोगों को भी घरों में रहने की सलाह दी गई। रशियन एकेडमी ऑफ साइंस की रिपोर्ट के मुताबिक ये ज्वालामुखी पिछले 10 हजार सालों में केवल 60 बार ही फटा है।
इससे आस-पास के इलाके में 8.5 इंच की राख की परत जम गई। मंगलवार से पहले ये ज्वालामुखी 2007 में फटा था। जिस चोटी पर ये ज्वालामुखी है, वो 2800 मीटर की ऊंचाई पर है।
रूस में फटे ज्वालामुखी की तस्वीरें...
ज्वालामुखी फटने की प्रक्रिया एक साल पहले शुरू हुई
कामाच्का जियोफिजिकल सर्वे के डायरेक्टर ने बताया कि ये ज्वालामुखी एक साल पहले से ही फटने की तैयारी कर रहा था। ये अभी कुछ शांत हुआ है। उनके मुताबिक 6,800 किलोमीटर तक के इलाके में लोगों को घरों के अंदर ही रहने के निर्देश दिए गए थे। आस-पास के इलाके की बिजली सप्लाई भी बंद कर दी गई थी।
ज्वालामुखी क्या होता है?
ज्वालामुखी धरती की सतह पर मौजूद प्राकृतिक दरारें होती हैं। इनसे होकर धरती के आंतरिक भाग से पिघला हुआ पदार्थ जैसे मैग्मा, लावा, राख आदि विस्फोट के साथ बाहर निकलते हैं। ज्वालामुखी पृथ्वी पर मौजूद 7 टेक्टोनिक प्लेट्स और 28 सब टेक्टोनिक प्लेट्स के आपस में टकराने के कारण बनते हैं। दुनिया का सबसे एक्टिव ज्वालामुखी माउंट एटना इटली में है।
ज्वालामुखी से जुड़ी ये खबर भी पढ़े...
लाल हुआ पूरा आसमान:अमेरिका में 38 साल बाद फटा दुनिया का सबसे बड़ा ज्वालामुखी मौनालाओ
हवाई में सोमवार को दुनिया का सबसे बड़ा वोल्केनो माउना लाओ फटा है। लगभग 4 दशक बाद फटे इसे वोल्केनो से पूरे आसमान में लाली छा गई। US जिओलोजिकल सर्वे के मुताबिक वोल्केनो के फटने की शुरूआत रविवार रात को हो चुकी थी। इसके बाद एमरजेंसी क्रू को एलर्ट पर रखा गया था। वोल्केनो फटने के बाद इससे निकला मलबा ज्यादा दूर तक नहीं गया। जिससे आस-पास के लोगों कोई नुकसान नहीं पहुंचा है। पूरी खबर यहां पढ़ें...